**ΑΝΑΚΟΙΝΩΣΗ**

**ΓΙΑ ΤΗ ΔΙΕΝΕΡΓΕΙΑ ΠΤΥΧΙΑΚΗΣ (ΕΜΒΟΛΙΜΗΣ) ΕΞΕΤΑΣΤΙΚΗΣ**

**ΑΚΑΔΗΜΑΙΚΟΥ ΕΤΟΥΣ 2019 – 2020**

Ανακοινώνεται ότι, σύμφωνα με ομόφωνη απόφαση της έκτακτης συνεδρίασης της Συνέλευσης του Τμήματος Οργάνωσης και Διοίκησης Επιχειρήσεων *(αρ. συν. 18/30.08.2019)* παρέχεται η δυνατότητα στους φοιτητές που περάτωσαν την κανονική φοίτηση του ογδόου (8ου) εξαμήνου του ενδεικτικού Προγράμματος Σπουδών *(φοιτητές/τριες επί πτυχίω)* να εξετασθούν μόνον κατά την εξεταστική περίοδο Φεβρουαρίου 2020 σε όλα τα μαθήματα που οφείλουν, ανεξαρτήτως του εάν αυτά διδάσκονται στο χειμερινό ή το εαρινό εξάμηνο.

Για τον καλύτερο προγραμματισμό της σχετικής διαδικασίας, οι επί πτυχίω φοιτητές υποχρεούνται να δηλώσουν στο Τμήμα τα μαθήματα στις εξετάσεις των οποίων προτίθενται να συμμετάσχουν. Η διαδικασία δήλωσης των μαθημάτων από τους φοιτητές θα ανακοινωθεί έγκαιρα από τη Γραμματεία του Τμήματος στην ιστοσελίδα του Πανεπιστημίου.

Τέλος, ανακοινώνεται ότι, σε εφαρμογή της ανωτέρω σχετικής απόφασης συνεδρίασης, κατά την εξεταστική περίοδο Ιουνίου 2020 θα εξετασθούν μόνον τα μαθήματα του Προγράμματος Σπουδών εαρινού εξαμήνου ακαδημαϊκού έτους 2019-2020.

Από τη Γραμματεία του Τμήματος